|  |  |
| --- | --- |
| ujmegye | Hajdú-Bihar Vármegye Önkormányzata  Közgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **1.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Jelentés a lejárt határidejű határozatokról, a megtett intézkedésekről |
| **Készítette:** | Kraszitsné dr. Czár Eszter |
| **Véleményező bizottság:** | Jogi, Ügyrendi és Társadalmi Kapcsolatok Bizottsága |

**Tisztelt Közgyűlés!**

Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 17. § (1) bekezdésében és a   
18. § (1) bekezdés d) pontjában foglaltaknak megfelelően a két képviselő-testületi ülés közötti, lejárt határidejű határozatok végrehajtásáról szóló jelentést a következők szerint terjesztem elő:

**Hajdú-Bihar Vármegye Önkormányzata Közgyűlésének** **33/2025. (II. 21.) határozata a Hajdú-Bihar Vármegyei Önkormányzati Hivatal 2024. évi tevékenységéről szóló beszámoló elfogadásáról**

A határozat mellékletének a Fejlesztési, Tervezési és Stratégiai Osztály 2024. évi tevékenységét ismertetető I. fejezete - az önkormányzatnak a területfejlesztésről szóló 2023. évi CII. törvényben meghatározott területfejlesztési és területrendezési feladataival összefüggésben 2024. évben végzett munkáját összefoglaló, a területi monitoring rendszerről szóló 37/2010. (II. 26.) Korm. rendelet szerinti tájékoztatóként - a területfejlesztés stratégiai tervezéséért, valamint a területfejlesztésért felelős miniszternek megküldésre került 2025. március 3. napján.

**Hajdú-Bihar Vármegye Önkormányzata Közgyűlésének 34/2025. (II. 21.) határozata új tag bevonásáról a TOP\_Plusz-6.1.4-23-HB2-2024-00001 azonosítószámú „Aktív turizmus fejlesztése Hajdú-Bihar Vármegyében” című projektet megvalósító konzorciumba**

Az Építési és Közlekedési Minisztérium Magasépítésért Felelős Helyettes Államtitkárság részére - a konzorcium bővítéssel kapcsolatos egyeztetések kezdeményezése céljából - a közgyűlés határozata 2025. március 3-án megküldésre kerül.

**Hajdú-Bihar Vármegye Önkormányzata Közgyűlésének 35/2025. (II. 21.) határozata a** **Tisza-tó Fejlesztési Tanácsba történő delegálásról**

A delegálásról szóló határozat a Tisza-tó Fejlesztési Tanács és a Közigazgatási és Területfejlesztési Minisztérium részére 2025. március 3. napján megküldésre került.

**Hajdú-Bihar Vármegye Önkormányzata Közgyűlésének 36/2025. (II. 21.) határozata a Tisza-tó Kiemelt Térséget alkotó települések kiegészítéséről**

A Tisza-tó Kiemelt Térséget alkotó településekről szóló 1364/2024. (XI. 27.) Korm. határozat 1. számú mellékletének kiegészítésére vonatkozó kezdeményezés 2025. március 3. napján a Közigazgatási és Területfejlesztési Minisztérium részére megküldésre került.

**Hajdú-Bihar Vármegye Önkormányzata Közgyűlésének 37/2025. (II. 21.) határozata a Hajdú-Bihar Vármegyei Önkormányzati Hivatalban 2025. december 29. napjától 2026. január 1. napjáig igazgatási szünet elrendeléséről**

Az igazgatási szünetről szóló közgyűlési határozat 2025. február 26. napján közleményként a honlapra feltöltése került.

Kérem a közgyűlést a határozati javaslat elfogadására.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló   
4/2023. (IV. 3.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

**Hajdú-Bihar Vármegye Önkormányzata Közgyűlésének**

* 33/2025. (II. 21.) határozata a Hajdú-Bihar Vármegyei Önkormányzati Hivatal 2024. évi tevékenységéről szóló beszámoló elfogadásáról;
* 34/2025. (II. 21.) határozata új tag bevonásáról a TOP\_Plusz-6.1.4-23-HB2-2024-00001 azonosítószámú „Aktív turizmus fejlesztése Hajdú-Bihar Vármegyében” című projektet megvalósító konzorciumba;
* 35/2025. (II. 21.) határozata a Tisza-tó Fejlesztési Tanácsba történő delegálásról;
* 36/2025. (II. 21.) határozata a Tisza-tó Kiemelt Térséget alkotó települések kiegészítéséről;
* 37/2025. (II. 21.) határozata a Hajdú-Bihar Vármegyei Önkormányzati Hivatalban 2025. december 29. napjától 2026. január 1. napjáig igazgatási szünet elrendeléséről.

**A határozati javaslat elfogadása egyszerű többséget igényel.**

Debrecen, 2025. március 21.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző